เรียนท่านผู้เกี่ยวข้อง

ขอเรียนให้ทราบถึงปัญหาการชำรุดของพื้นผิวถนนบริเวณด้านหน้าโรงเรียนวัดเทพลีลา ซึ่งเป็นโรงเรียนตั้งแต่ชั้นอนุบาลจนถึงประถมศึกษาที่ 6 ซอยรามคำแหง 41 ถนนรามคำแหง แขวงหัวหมาก เขตบางกะปิ กรุงเทพมหานคร

ถนนภายในซอยรามคำแหง 41 บริเวณด้านหน้าโรงเรียนชำรุดจากการปรับปรุงพื้นผิวถนน ตามสัญญาต้องเริ่มทำถนนตั้งแต่วันที่ 20 มกราคม 2567 แต่เพิ่งมาทำช่วงโรงเรียนเปิดเรียนช่วงเดือนพฤษภาคม 2567 ส่งผลให้ครู นักเรียน ผู้ปกครองและผู้คนที่ต้องใช้เส้นทางนั้นในการสัญจรได้รับความเดือดร้อนเป็นอย่างมาก

เด็กนักเรียนต้องเดินอ้อมไปเข้าโรงเรียนอีกทาง (ริมคลองแสนแสบ) ผู้ปกครองที่ขับขี่ยานพาหนะที่จะเข้าไปส่งก็ไม่สะดวก นอกจากนี้การสั่งปิดน้ำเพื่อปรับปรุงพื้นผิวถนนก็ไม่แล้วเสร็จ  จนเกิดความเดือดร้อนเป็นอย่างมาก พบเห็นการก่อสร้างมาเป็นระยะเวลาประมาณ 4-5 เดือนแล้วแต่ยังไม่แล้วเสร็จ จนปัจจุบันวันที่ 11 กันยายน 2567

ข้าพเจ้าได้มีการสอบถามกับทางผู้รับเหมา สาเหตุที่เกิดความล่าช้า ทางผู้รับเหมาะแจ้งว่า รองบ งบมาช้า ส่งผลให้ครู เด็กนักเรียนและบุคคลากรที่มาจากทางหน้ารามต้องอ้อมไปเข้าทางด้านริมคลองแสนแสบ ได้รับความเดือดร้อนเป็นอย่างมาก

หากงบประมาณยังไม่พร้อมก็ไม่ควรปรับปรุง ไม่ควรทำ หรือใครเอางบไปหมุนใช้ก่อนก็อย่าทำให้คนอื่น ๆ เขาเดือดร้อน สงสารเด็ก ๆ จึงขอความกรุณาอย่างเร่งด่วนให้ทางเจ้าหน้าที่ที่เกี่ยวข้อง เข้ามาดำเนินการปรับปรุงพื้นผิวถนนให้แล้วเสร็จโดยเร็ววัน

ขอบพระคุณเป็นอย่างยิ่ง